Kamu bisa jelasin ke aku soal Hutan Simpanan Kawasan Tadahan Air Tengah dalam bahasa melayu?

Hutan Simpanan Kawasan Tadahan Air Tengah (Inggeris: Central Catchment Nature Reserve; Cina: 中央集水区自然保护区; Tamil: மத்திய நீர்ப்பிடிப்பு இயற்கை ரிசர்வ்) merupakan kawasan simpanan semulajadi yang terbesar di Singapura dimana keluasannya adalah . Membentuk kawasan hijau di tengah-tengah Singapura, ia menempatkan beberapa tapak riadah termasuklah Taman Haiwan Singapura, Safari Malam dan Safari Sungai serta beberapa kemudahan baru yang dibina untuk menggalakkan penghayatan ramai terhadap kawasan simpanan seperti HSBC TreeTop Walk.

Hutan simpanan ini adalah salah satu daripada empat kawasan simpanan semulajadi yang diwartakan di Singapura selain daripada Hutan Simpanan Labrador, Paya Simpanan Sungei Buloh dan Hutan Simpanan Bukit Timah. Kesemua kawasan yang dinyatakan dilindungi di bawah Akta Taman dan Pokok 2005.

Hutan Simpanan Kawasan Tadahan Air Tengah bertindak sebagai kawasan tadahan air untuk takungan air di sekelilingnya. Takungan air utama negara seperti MacRitchie, Upper Seletar, Upper Peirce dan Lower Peirce juga terletak dalam kawasan hutan simpanan ini.